Vlagdraers van die Here | Netwerk24
Vlagdraers van die Here
Deur Stephan Joubert 07 November 2019 00:00
Volgens die 2018-Wêreldmigrasieverslag van die Verenigde Nasies is daar tans 244 miljoen migrante in die wêreld en die hoofrede hiervoor is werksgeleenthede.
Mense emigreer na lande vir beter werksgeleenthede en ’n beter lewe. Onveiligheid en vrees vir die toekoms is van die vernaamste redes hoekom Suid-Afrikaners tans emigreer. Tog is veiligheid nie ’n vanselfsprekende lewenskeuse vir volgelinge van die Here, asof dit ’n doel opsigself is nie.
Ja, ons mag ons veiligheid in ag neem. Ja, ons moet ook verantwoordelik wees met die veiligheid van ons geliefdes. Maar ons moet ook eerlik genoeg wees om vir mekaar te sê nêrens in die Bybel is veiligheid die norm wanneer die Here mense roep tot sy diens nie. Ons keuses word eerste bepaal deur ons roeping om vlagdraers van die Here te wees regoor die aarde.